laion/Wikipedia-Exotic huggingface dataset:
הנס נובאק

הנס נובאק (בגרמנית: Hans Nowak,‏ 9 באוגוסט 1937 - 19 ביולי 2012) היה כדורגלן גרמני ששיחק בעיקר בשאלקה 04 ובבאיירן מינכן בעמדת המגן. נובאק נולד בגלזנקירכן שבגרמניה. שיחק כילד בקבוצות הילדים והנוער של איינטרכט גלזנקירכן ואלמניה גלזנקירכן מעיר הולדתו. בשנת 1958, בגיל 21, עבר לקבוצת הבוגרים של שאלקה 04, גם היא מגלזנקירכן, שם שיחק שבע עונות, וכבש 27 שערים ב-145 הופעות. כששיחק בשאלקה, היה נובאק ידוע כמגן מגוון במיוחד המסוגל לשחק בכל עמדות ההגנה ואף להבקיע שערים רבים, עקב תפקיד התקפי יחסית למגן שקיבל ממאמנו. בשנת 1965 עבר נובאק לבאיירן מינכן, שם שיחק שלוש עונות, והבקיע ארבעה שערים ב-37 הופעות. עם באיירן מינכן זכה נובאק בגביע אירופה למחזיקות גביע בשנת 1967, לאחר ניצחון 1-0 בגמר מול גלאזגו ריינג'רס לאחר הארכה, במשחק בו פתח בהרכב. בשנת 1968 עבר נובאק לקיקרז אופנבך, שם שיחק שלוש שנים אך צבר רק 12 הופעות, ופרש ממשחק בשנת 1971. לנובאק 15 הופעות במדי נבחרת גרמניה המערבית. נובאק פתח בכל ארבעת המשחקים של נבחרתו במונדיאל 1962, בו הודחה נבחרת מערב גרמניה ברבע הגמר על ידי נבחרת יוגוסלביה. נובאק התנסה באימון של מספר קבוצות חובבים, ולאחר מכן הפך למנהל יחסי הציבור בחברת הלבשת הספורט הגרמנית פומה. בשנת 1991 עזב את פומה, ומונה למנהל מכירות בבאיירן מינכן, שם עבד עד לשנת 2008. בשנת 2012 התמוטט נובאק ונפטר בגיל 74. הנס נובאק, באתר Transfermarkt הנס נובאק, באתר Fussballdaten.de (בגרמנית) הנס נובאק, באתר WorldFootball.net הנס נובאק, באתר National Football Teams הנס נובאק, באתר FootballDatabase.eu פרופיל המאמן, באתר Transfermarkt
זאב וולף בלום

זאב וולף הכהן בלום (1855, מוינשט, רומניה - 8 בנובמבר 1911, ראש פינה) היה מאנשי העלייה הראשונה, ממייסדי המושבה ראש פינה, שימש במשך כמה שנים כמוכתר של המושבה. נולד לשמשון בן צבי בעיירה מוינשט שבמולדבה, רומניה. הוא קיבל חינוך מסורתי וסחר בתבואה. בן 28, הצטרף לחבורה יישוב ארץ-ישראל על ידי עבודת אדמה. האגודה נוסדה במוינשט ביזמתם של המזכיר דוד שוב וראש החבורה מנדל גרינברג. האגודה איגדה 50 משפחות, כ-130 נפשות, אשר שמו לעצמן מטרה להתנחל על הקרקע כאיכרים בארץ ישראל. חבריה החלו בפעילות ציונית כחלק מן ההתעוררות הלאומית בקרב עמי אירופה שהחלה לאחר אביב העמים. הם אספו כספים לשם רכישת קרקע בארץ ישראל מבלי שהכירו את התנאים הקשים, ששררו במקום באותה תקופה. ב-24 יולי 1882, יום לפני תשעה באב, רכש דוד שו"ב עבור אגודתו, מן הבדואים בגליל העליון, שני שלישים מאדמות ג'עוני. את יתרת האדמה במקום קנו משפחות יהודים שהגיעו מרוסיה. בסוף חודש אב ה'תרמ"ב (15 באוגוסט 1882), יצא זאב עם אשתו מאלי לבית גולדנברג וארבעת צאצאיהם, בתוך משלחת של 30 משפחות לעיר הנמל גאלאץ. הם עברו בבאקו שם הצטרפו אליהן משפחות נוספות מהעיר יאשי ומערים אחרות. בגאלאץ הצטרפו עוד משפחות מטעם הוועד המרכזי של אגודות חובבי ציון בעיר. כ-90 איש מהם הפליגו באניה "טיטוס" דרך קושטא וביירות ועגנו בחיפה. יחד עם זאב וולף עלו ארצה גם שלושת אחיו ואחותו מלכה. החבורה התיישבה על אדמת הכפר ג'עוני (גיא אוני) בשלהי אלול תרמ"ב. זאב וולף בלום חתום שלישי על אישור התקנות של המושבה החדשה שנחתמו באספת המייסדים הראשונה של המושבה במוצאי שבת תשובה ה'תרמ"ג, ישיבה שבה ניתן למושבה השם ראש פינה. יחד עם אשתו מאלי, היה זאב שותף לעבודת הקרקע ולבניית המושבה ראש פינה. לימים שימש גם כמוכתר המושבה. זאב השתתף ביסוד החברה "זרע אברהם" ע"ש הברון אברהם בנימין אדמונד ג'יימס דה רוטשילד, לעזרה הדדית ולשיפור המידות במושבה. נפטר בראש פינה ביום ט"ז בתשרי ה'תרע"ב, 8 בנובמבר 1911, והוא בן 64. ברכה - נישאה לזאב ספיר. יצחק - נהרג ב-1911 בהגנת יבנאל דוד תדהר (עורך), "זאב וולף בלום", באנציקלופדיה לחלוצי הישוב ובוניו, כרך ד (1950), עמ' 1716 דף לזכר יצחק הכהן בלום, ב"לעד" – אתר לזכר האזרחים חללי פעולות האיבה
דראפט ההרחבה של שנת 2014 בליגת ה-MLS

דראפט ההרחבה של שנת 2014 בליגת ה-MLS היה דראפט ההרחבה התשיעי בתולדות ליגת ה-MLS. הדראפט התקיים ב-10 בדצמבר 2014 לרגל הצטרפותן הצפויה של קבוצת ניו יורק סיטי ואורלנדו סיטי לליגה. הבחירה בדראפט נעשתה על פי הכללים הבאים: כל קבוצה קיימת קבלה את האפשרות לבחור 11 שחקנים ולהגן עליהם מפני הבחירה. שחקנים השותפים לפרויקט "אדידס ג'נריישן" קיבלו הגנה באופן אוטומטי, למעט שחקנים שסיימו את התוכנית ועברו לסגל הקבוצה הבוגר עד סוף שנת 2014. לאחר שנבחר שחקן "לא מוגן" מקבוצה מסוימת, יכלה אותה הקבוצה להגן על שחקן אחד נוסף מבין הנותרים. במידה ונבחרו 2 שחקנים מאותה קבוצה, לא ניתן יותר לבחור שחקנים נוספים מאותה הקבוצה. כללי הדראפט מתוך אתר ליגת ה-MLS
QSW-06

QSW-06 (בסינית: 微声手枪, פין-ין: Wéishēng Shǒu Qiāng, תרגום: "אקדח מושתק (מילולית: מוגבל)") הוא אקדח חצי-אוטומטי מושתק. הוא נמצא בשימוש צבא השחרור העממי של סין וכן בכמה יחידות משטרתיות סיניות.  QSW-06 מבוסס על האקדח החצי-אוטומטי QSZ-92, ומיועד להחליף את האקדח המושתק הקיים בשירות, QSW-67. הייצור שלו החל בשנת 2006. משקל - פחות מקילוגרם אחד מחסנית - 20 כדורים מהירות לוע - 895 מטר לשנייה (3222 קמ"ש) אורך - 195 מילימטר אורך קנה - 120 מילימטר דף מידע מאתר היצרן ערך זה הוא קצרמר בנושא סין ובנושא צבא. אתם מוזמנים לתרום לוויקיפדיה ולהרחיב אותו.
ישוע (פירושונים)

האם התכוונתם ל... משמרת ישוע – המשמרת התשיעית מבין עשרים וארבע משמרות כהונה שסידרו דוד המלך וצדוק הכהן ישוע בן גלגולא – אחד ממנהיגי מרד בר כוכבא, מפקד הרודיון בזמן המרד, ואולי אף סגנו של מפקד המרד, שמעון בר כוכבא ישוע/יהושע בן יהוצדק – כהן גדול, ממייסדי בית המקדש השני יאסון – בשמו העברי יהושע או ישוע: הכהן הגדול ביהודה בין השנים 175–172 לפנה"ס גלוסקמת מרים ברת ישוע – גלוסקמה מאבן קירטון מעוטרת יֵשׁוּ(עַ) – הדמות המרכזית בנצרות, בה נחשב למשיח ולבן האלוהים אגודת ישו – ישועים, חברי מסדר בכנסייה הקתולית שהוקם במאה ה-16 כדי להילחם בהתפשטות הרפורמציה הפרוטסטנטית בדרכי חינוך יהודים למען ישוע – ארגון נוצרי אוונגליסטי המזוהה עם היהדות המשיחית ומתמקד בפעילות מיסיונרית בקרב יהודים אישים ששמם הפרטי הוא ישוע יהושע (פירושונים) הושע (פירושונים) יושע (פירושונים) "ישעיה"/ישעיהו (פירושונים) הושעיה/אושעיא (פירושונים) קטגוריה:ישו ֿ
זילברשלג

זילברשלג (Silberschlag) הוא שם משפחה יהודי אשכנזי שמקורו מארצות אירופה תרגומו מיידיש לעברית צורף כסף בהכאת קורנס. האם התכוונתם ל... דודי זילברשלג – פרסומאי, עיתונאי, מוציא לאור ועסקן ציבור חרדי, ממקימי עיתון בקהילה וממקימי ארגון החסד מאיר פנים-כח לתת יצחק זילברשלג – משורר, עורך, מסאי, מתרגם ופרופסור למדעי היהדות יהודי אמריקאי יאיר זילברשלג – שם הלידה של יאיר שלג, עיתונאי וסופר ישראלי מלך זילברשלג – נולד בשם צבי אלימלך זילברשלג, עיתונאי וידוען חרדי ישראלי.
סקוטי (פירושונים)

האם התכוונתם ל... סקוֹטי (מתושביה המקוריים של סקוטלנד) – ראו: סקוטים סקוּטי (Scuti) – ראו: מגן (קבוצת כוכבים) "סקוֹטי" (דמות מתוך "מסע בין כוכבים") – ראו: מונטגומרי סקוט לודוויג סקוטי (Ludwig Scotty) – נשיא נאורו פתיחה סקוטית – פתיחה בשחמט ביצה סקוטית – מאכל בריטי נזיד סקוטי – מרק בריטי ויטו סקוטי (אנ') – שחקן אמריקאי אישים ששמם הפרטי הוא סקוטי סקוט ֹ
דראפט ההרחבה של שנת 1980 ב-NBA

דראפט ההרחבה של שנת 1980 בליגת ה-NBA היה דראפט ההרחבה שביעי בתולדות הליגה. הדראפט התקיים ב-28 במאי 1980 בעקבות הצטרפותה של קבוצת דאלאס מאבריקס כקבוצה ה-23 בליגת ה-NBA. בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי יכלה כל קבוצה להגן על 8 שחקנים, מתוך השחקנים הנותרים בחרה דאלאס 22 שחקנים, אחד מכל קבוצה. המאבריקס בחרו להתמקד בבחירה של שחקנים צעירים - 18 מתוך 22 השחקנים שנבחרו היו בעלי וותק של 3 שנים או פחות בליגה. 11 מהשחקנים שנבחרו היו בחירות סיבוב ראשון בדראפט. רק מחצית מתוך 22 השחקנים שנבחרו שיחקו לבסוף בעונת הבכורה של הקבוצה בליגה, רק 2 שחקנים שיחקו יותר מעונה אחת בקבוצה. ותק בליגה עד הדראפט
כללי פג'נס

כללי פג'נס (Fajans' Rules) בכימיה אי-אורגנית שניסח הכימאי קזימיר פג'נס (Kazimierz Fajans) בשנת 1923 נועדו לקבוע עד כמה קשר כימי יהיה יוני או קוולנטי כתלות במטען החשמלי ובגודל של היונים החיוביים והשליליים. כך למשל ב-NaCl יון הנתרן החיובי גדול למדי והמטען החיובי קטן (1+) ולכן התרכובת תהיה יונית. לעומת זאת באלומיניום יודי AlI3 המטען הפורמלי של האלומיניום גדול (3+) והוא קשור לאניון גדול (יודיד) ולכן לקשר אלומיניום-יוד יהיה אופי קוולנטי המתבטא, למשל, בטמפרטורות ההתכה והרתיחה הנמוכות. הקוולנטיות היחסית של הקשר בין אלומיניום ליוד נובע מיכולתו של יון האלומיניום למשוך אליו אלקטרונים מהענן האלקטרוני הגדול של היוד בו האלקטרונים בקליפה החיצונית "ממוסכים" ממשיכת הגרעין. אם נחליף את היוד בפלואור, הרי שהתרכובת אלומיניום פלואוריד AlF3 היא בעלת אופי יוני משום שענן האלקטרונים בפלואור (שהאלקטרושליליות שלו גבוהה) מרוכז יותר ומושפע פחות מהמשיכה החשמלית של הקטיון. היכולת ליצור קיטוב וכך למשוך אלקטרונים מהאניון ולהעניק אופי קוולנטי לקשר: עולה עם יכולתו של הקטיון למשוך אלקטרונים ובהתאם לחוק קולון למטען חלקי הרדיוס היוני Z/r (כאשר Z הוא המטען הפורמלי של הקטיון ו-r הוא הרדיוס) יכולת האניון לתרום מטען ליצירת קשר קוולנטי היא ה"רכות" (Softness) שלו והיא עולה, כאמור, עם הרדיוס. קונפיגורציית גז אציל: יון חיובי שלו קונפיגורציית גז אציל יהיה בעל יכולת קיטוב נמוכה יותר ולכן ייצור תרכובות שאופיין יוני יותר וקוולנטי פחות מקטיונים שאין להם קונפיגורציה כזו. כך למשל למרות שיון הסידן +Ca2 הוא בעל רדיוס דומה ליון כספית +Hg2 ומטענם זהה הרי שיון הכספית ייצר קשרים בעלי אופי קוולנטי יותר מיון הסידן (שלו קונפיגורציה אלקטרונית כשל ארגון). הסיבה להבדל היא יכולת המיסוך הנמוכה של אלקטרונים באורביטלות d כך שהמטען האפקטיבי שיפעיל יון הכספית על ענן האלקטרונים של האניון יהיה גדול יותר מזה שיפעיל יון הסידן בהתאם לכללי פג'נס מקובל כי כל קשר בו המטען הפורמלי של הקטיון הוא 3+ או יותר אינו יכול להיחשב כקשר יוני טהור. כך למשל בתחמוצת הטיטניום רוטיל TiO2 המטען הגבוה של יון הטיטניום (+4) מבטיח אופי קוולנטי לקשר למרות הפרש האלקטרושליליות הניכר בין טיטניום לחמצן, ואכן חישובים תיאורטים מראים כי המטען הממשי על יון הטיטניום הוא 1.2+ ועל החמצן 0.6- כלומר על שיתוף מטען ניכר בין החמצן לטיטניום. James E. Huheey, Bonding models in Inorganic chemistry, Inorganic chemistry, Harper International, 1983, עמ' 131, ISBN 0-06-042987-9 John N. Lalena,David A. Cleary, Principles of Inorganic Materials Design, Wiley, עמ' 55
אל-האול

אַלְ-הַוְל (בערבית: الهول – הבִּיצַה) היא עיירה במזרח מחוז אל-חסכה שבצפון-מזרח סוריה. העיירה ממוקמת כ-40 קילומטרים מזרחית לאל-חסכה, על גדות נחל האכזב עטאללה. מעיין אל-האול שבדרום העיירה המשיך לנבוע למרות ייבוש הנחל. במפקד שנערך בשנת 2004 נרשמו בעיירה 3,409 תושבים. דרומית לאל-האול, סמוך לגבול עיראק-סוריה, ממוקם מחנה פליטים ובו 50,000 פליטים, רובם עקורים מהמדינה האסלאמית. רשמית המחנה נשלט על ידי הכוחות הסוריים הדמוקרטיים בגיבוי אמריקני. ברם, בפועל אנשי דאעש מנהלים את החיים במחנה ומגייסים מתוכו פעילים למטרותיהם. תנאי התברואה והמחייה במקום הם מהקשים בעולם. מדיה וקבצים בנושא אל-האול בוויקישיתוף תוצאות מפקד 2004 עבור גוש אל-האול, הלשכה הסורית המרכזית לסטטיסטיקה (בערבית). (הקישור אינו פעיל, 22 בספטמבר 2019) ערך זה הוא קצרמר בנושא יישובים בסוריה. אתם מוזמנים לתרום לוויקיפדיה ולהרחיב אותו.
ג'עפר מוחמד סעד

ג'עפר מוחמד סעד (בערבית: جعفر محمد سعد; נרצח ב-6 בדצמבר 2015) היה איש צבא ופוליטיקאי תימני, מושל מחוז עדן והעיר עדן. סעד היה איש צבא בדרום תימן לפני איחוד תימן, ולפי הדיווחים נלחם במלחמת האזרחים בתימן ב-1994 ואחר כך חי בגלות במצרים ובאנגליה. הוא היה מקורבו ויועצו של נשיא תימן עבד רבו מנסור האדי, במלחמת האזרחים בתימן השתתף בדרגת אלוף בהגנה על העיר החשובה בדרום המדינה, עדן, מפני המורדים החות'ים. ב-9 באוקטובר 2015 התמנה כמושל עדן. ב-6 בדצמבר 2015 נרצח סעד בהתנקשות בחייו שבוצעה באמצעות מכונית תופת שהופעלה סמוך לשיירת הרכבים בה נסע. עמו נהרגו שישה בני אדם נוספים, בהם ממאבטחיו. ארגון המדינה האסלאמית לקח אחריות למתקפה. דיווח: מושל העיר עדן בתימן חוסל בפיצוץ רכבו, באתר ynet, 6 בדצמבר 2015 ערך זה הוא קצרמר בנושא תימן. אתם מוזמנים לתרום לוויקיפדיה ולהרחיב אותו.
יאן ואוטרס

יאן יאקובוס ואוטרס (בהולנדית: Jan Jacobus Wouters, נולד ב-17 ביולי 1960 באוטרכט שבהולנד) הוא כדורגלן עבר הולנדי ששיחק בעמדת הקשר ההגנתי, בעיקר באייאקס אמסטרדם. ואוטרס נבחר לכדורגלן השנה בהולנד בשנת 1990. ואוטרס גדל במועדון הכדורגל אוטרכט מליגת העל ההולנדית, שם שיחק בבוגרים החל משנת 1980. עם אוטרכט זכה ואוטרס פעם אחת בגביע ההולנדי, בשנת 1985. ואוטרס סיים את תקופתו באוטרכט בשנת 1986, לאחר שש עונות בקבוצה, בהן כבש 21 שערים ב-186 הופעות. בקיץ 1986 חתם ואוטרס באייאקס אמסטרדם, עמה זכה בתארים רבים, הן בזירה המקומית והן בזירה הבינלאומית. ואוטרס זכה פעם אחת באליפות הולנד, ופעמיים בגביע ההולנדי. בשנת 1987 זכה ואוטרס עם אייאקס אמסטרדם בגביע אירופה למחזיקות גביע, לאחר ניצחון 1-0 בגמר על לוקומוטיב לייפציג מליגת העל המזרח גרמנית, משער של מרקו ואן באסטן. בשנת 1992 זכתה אייאקס בגביע אופ"א, לאחר ניצחון בשערי חוץ במפגש כפול מול טורינו, אך ואוטרס היה שותף רק לחצי הראשון של אותה עונה, מאחר שבפגרת החורף חתם בבאיירן מינכן. ואוטרס עזב את אייאקס אמסטרדם לאחר חמש עונות וחצי, בהן הבקיע 21 שערים ב-150 הופעות. בשנת 1990, לאחר הצטיינות ואוטרס הן באייאקס אמסטרדם והן בנבחרת הולנד, נבחר ואוטרס לכדורגלן השנה בהולנד. בפגרת החורף של עונת 1991/92 חתם ואוטרס בבאיירן מינכן, שם שיחק שנתיים, וכבש שישה שערים ב-66 הופעות. גם את באיירן מינכן עזב ואוטרס בפגרת החורף של עונת 1993/94, כאשר בהמשך עונה זו זכתה באיירן מינכן באליפות הבונדסליגה. בפגרת החורף של עונת 1993/94 חתם ואוטרס בפ.ס.וו. איינדהובן מליגת העל ההולנדית, עמה זכה בגביע ההולנדי בשנת 1996, כפי שזכה גם באוטרכט ובאייאקס אמסטרדם. בתום עונה זו, פרש ואוטרס ממשחק פעיל, לאחר שנתיים וחצי באיינדהובן, בהן כבש חמישה שערים ב-52 הופעות. לואוטרס הייתה קריירה בינלאומית עשירה מאוד בנבחרת הולנד, עמה השתתף ביורו 1988, בו זכתה הנבחרת ההולנדית לאחר ניצחון בגמר על נבחרת ברית המועצות. ואוטרס היה ממצטייני הטורניר, ואף נבחר לנבחרת יורו 1988. בהמשך, ייצג את הולנד גם במונדיאל 1990, יורו 1992 ומונדיאל 1994, שאחריו פרש מהנבחרת, עם ארבעה שערים ב-70 הופעות. לאחר הפרישה, ואוטרס פתח בקריירת אימון, ומילא תפקידים שונים בכל שלוש הקבוצות ההולנדיות בהן שיחק, ואימן אף בקבוצות מחוץ להולנד, כמו גלאזגו ריינג'רס מליגת העל הסקוטית וקסימפשה מליגת העל הטורקית. נכון לשנת 2015, ואוטרס משמש כעוזר מאמן בפיינורד מליגת העל ההולנדית. עם אוטרכט: הגביע ההולנדי: 1984/85 עם אייאקס אמסטרדם: אליפות ליגת העל ההולנדית: 1989/90 הגביע ההולנדי (2): 1985/86, 1986/87 גביע אירופה למחזיקות גביע: 1986/87 גביע אופ"א: 1991/92 עם באיירן מינכן: אליפות הבונדסליגה: 1993/94 עם פ.ס.וו. איינדהובן: הגביע ההולנדי: 1995/96 עם נבחרת הולנד: אליפות אירופה בכדורגל: 1988 תארים אישיים: כדורגלן השנה בהולנד: 1990 יורו 1988: נבחרת הטורניר מדיה וקבצים בנושא יאן ואוטרס בוויקישיתוף יאן ואוטרס, באתר Transfermarkt יאן ואוטרס, באתר Fussballdaten.de (בגרמנית) יאן ואוטרס, באתר WorldFootball.net יאן ואוטרס, באתר National Football Teams יאן ואוטרס, באתר FootballDatabase.eu פרופיל המאמן, באתר Transfermarkt סטטיסטיקות (בהולנדית)
בלמן

בלמן הוא שם משפחה. האם התכוונתם ל... ג'ינה בלמן – שחקנית בריטית ילידת ניו זילנד טובה בלמן – ציירת ואמנית ישראלית קארל מיקאל בלמן – משורר ומלחין שוודי ריצ'רד בלמן – מתמטיקאי בתחום המתמטיקה השימושית אלגוריתם בלמן-פורד משוואות בלמן
היינריך העשירי, דוכס בוואריה

היינריך הגאה (בגרמנית: Heinrich der Stolze;‏ 1108 – 20 באוקטובר 1139), אשר נמנה עם בית ולף (Welf), היה דוכס בוואריה תחת השם היינריך העשירי (1126–1138) ודוכס סקסוניה תחת השם היינריך השני (1137–1139). היינריך נולד בשנת 1108 להיינריך התשיעי, דוכס בוואריה ולוולפהילדה מסקסוניה, בתו של מגנוס, דוכס סקסוניה. בשנת 1126 מת היינריך התשיעי, והיינריך עלה לשלטון במקומו בבוואריה. בשנת 1127 התחתן היינריך עם גרטרוד מזיפלינגנבורג, בתו של לותאר השלישי, קיסר האימפריה הרומית הקדושה, ולזוג נולד הבן היינריך הארי, דוכס סקסוניה ובוואריה. היינריך תמך בלותאר במאבקו כנגד האחים פרידריך השני, דוכס שוואביה וקונראד השלישי, מלך גרמניה. בשנת 1136 נטל היינריך חלק במסעו של חמיו לאיטליה, וסייע לו בכיבוש ממלכת סיציליה. כגמול על עזרתו, מונה היינריך למרקיז טוסקנה ודוכס ספולטו. לאחר מותו של לותאר השלישי, קיסר האימפריה הרומית הקדושה בשנת 1137, היה היינריך בין המועמדים לרשת את הכתר, אולם לבסוף נבחר קונראד השלישי, מלך גרמניה. קונראד דרש מהיינריך לוותר על דוכסות סקסוניה, אולם היינריך סירב ואף נמנע מלהישבע שבועת אמונים לקונראד. בתמורה, נישל קונראד את היינריך בשנת 1139 מנחלותיו, ומסר את דוכסות בוואריה ללאופולד הרביעי, מרקיז אוסטריה, ואת דוכסות סקסוניה לאלברכט "הדב". היינריך החל לגייס את כוחותיו והצליח להחזיר לידיו את דוכסות סקסוניה, אולם לפתע מת בפתאומיות, תוך שהוא משאיר את בנו הקטן היינריך הארי, דוכס סקסוניה ובוואריה. מדיה וקבצים בנושא היינריך העשירי, דוכס בוואריה בוויקישיתוף היינריך העשירי, דוכס בוואריה, באתר אנציקלופדיה בריטניקה (באנגלית)
קדחת הקרח

קדחת הקרח (באנגלית: Frozen Fever) הוא סרט הנפשה קצר באורך 7 דקות, שהופק על ידי אולפני ההנפשה של וולט דיסני והופץ על ידי סרטי אולפני וולט דיסני שבבעלות חברת וולט דיסני. הסרט מתרחש לאחר אירועי הסרט "לשבור את הקרח" שיצא ב-2013, ומספר את סיפור מסיבת יום ההולדת 19 של אנה. כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות כמו שדיבבו בסרט הקודם. קדחת הקרח הוכרז לראשונה בספטמבר 2014 על ידי סמנכ"ל "הנפשות דיסני", ג'ון לאסיטר. הסרט הוצג ויצא לראשונה בבתי קולנוע לצדו של הסרט "סינדרלה" ב-13 במרץ 2015. הסרט קיבל ביקורות חיוביות ממבקרים, יחד עם דברי שבח לשיר החדש "Making Today a Perfect Day" שנכתב על ידי קריסטן אנדרסון-לופז ורוברט לופז. הגיע יום הולדתה ה-19 של אנה, אלזה מתכננת לה מסיבת הפתעה מיוחדת בעזרתם של קריסטוף, סוון, ואולף. אבל בעוד שהיא מובילה את אנה במסע אחר מתנות יום ההולדת שלה באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש היוצא לה. אנשי השלג הקטנים מתחילים לפרק את הקישוטים המושקעים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים ולתלות אותם מחדש כמו שהיו, בדיוק בזמן לחזרתן של אנה ואלזה לטירה. לאחר שאלזה כמעט נופלת ממגדל השעון, אנה מושכת אותה חזרה ומשכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבת הפתעה שארגנו לכבודה, אלזה מתעטשת שוב ויוצרת כדור שלג ענק דרך שופר ענקי, היא נושפת בשופר והכדור שלג הענק עף ופוגע בהאנס המרצה את עונשו בבית הכלא. אז, לאחר המסיבה אלזה נשכבת במיטתה למנוחה תחת השגחתה וטיפולה של אנה. בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם פוגשים את איש השלג הענק מרשמלו ונשארים איתו. אתר האינטרנט הרשמי של קדחת הקרח (באנגלית) "קדחת הקרח", במסד הנתונים הקולנועיים IMDb (באנגלית) "קדחת הקרח", באתר נטפליקס "קדחת הקרח", באתר AllMovie (באנגלית) "קדחת הקרח", באתר Rotten Tomatoes (באנגלית) "קדחת הקרח", באתר אידיבי "קדחת הקרח", באתר דיסני+ סרטים (באנגלית) "קדחת הקרח", במסד הנתונים הקולנועיים KinoPoisk (ברוסית) "קדחת הקרח", במיזם "אישים" לתיעוד היצירה הישראלית מתי יגיע למסכי הקולנוע הסרט "קדחת הקרח"? באתר "פרוגי" "סינדרלה״, ביקורת (וגם: ״קדחת הקרח״) באתר "סינמסקופ" ‘Frozen Fever’ to Feature Music by Christophe Beck באתר "Film Music Reporter", פורסם ב-6 בפברואר 2015 Exclusive First Look at Disney's 'Frozen Fever' Trailer באתר "abc news", פורסם ב-7 באוקטובר 2015 'Frozen Fever' will warm kids' hearts באתר "USA Today", פורסם ב-28 בפברואר 2015 First FROZEN FEVER Footage Brings Back Elsa, Anna, Kristoff, Olaf and More באתר "Collider", פורסם ב-25 בפברואר,2015 Disney's 'Frozen 2' Plot Updates: Anna and Elsa Battle A Wicked King באתר "Christianity Daily", פורסם ב-8 במאי 2015
דראפט ההרחבה של שנת 1974 ב-NBA

דראפט ההרחבה של שנת 1974 בליגת ה-NBA היה דראפט ההרחבה השישי בתולדות הליגה. הדראפט התקיים ב-20 במאי 1974 בעקבות הצטרפותה של קבוצת ניו אורלינס ג'אז כקבוצה ה-22 בליגת ה-NBA. בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי יכלה כל קבוצה להגן על 7 שחקנים, מתוך השחקנים הנותרים בחרה דאלאס 17 שחקנים, אחד מכל קבוצה. הבחירות של הג'אז כללו את הסנטר וולט בלאמי, שרשם לזכותו 4 הופעות במשחק האולסטאר, בוב קאופמן שהופיע 3 פעמים באולסטאר וג'ון בלוק שרשם הופעה אחת. אך הקריירה של שחקני האולסטאר בקבוצה לא האריכה ימים-קאופמן הועבר בטרייד לאטלנטה הוקס, בלאמי בן ה-35 שיחק רק משחק אחד במדי הקבוצה ואחריו פרש ובלוק שיחק 4 משחקים, בטרם הועבר בטרייד לשיקגו. בטרם ביצוע הדראפט ביצעו הג'אז עסקה עם אטלנטה הוקס במסגרתו הועבר פיט מרוויץ' לקבוצה בתמורה לרכז ולפורוורד הראשון שיבחרו בדראפט (בוב קאופמן ודין ממינגר). 10 שחקנים מתוך 17 השחקנים שבחרה הקבוצה שיחקו במדיה במהלך העונה הראשונה בליגה, אך רק 3 מהם שיחקו יותר מעונה אחת. ותק בליגה עד הדראפט שיחק רק משחק אחד ופרש שיחק 4 משחקים והועבר בטרייד לשיקגו
לויד אוסטין

לויד ג'יימס אוסטין השלישי (באנגלית: Lloyd James Austin III; נולד ב-8 באוגוסט 1953) הוא גנרל אמריקאי בדימוס, המכהן כמזכיר ההגנה של ארצות הברית. בתפקידו האחרון בצבא ארצות הברית פיקד על פיקוד מרכז של ארצות הברית. אוסטין נולד וגדל במוביל שבאלבמה. הוא החל את דרכו בצבא ארצות הברית עם הירשמו למכללה הצבאית באקדמיה הצבאית ווסט פוינט. בשנת 1975 סיים את לימודיו, הוסמך כקצין והתגייס לצבא. אוסטין עבר הכשרה כלוחם וקורס קציני חי"ר. לאחר מכן שירת כמפקד מחלקה ברגימנט החי"ר ה-7 של הדיוויזיה השלישית. לאחר מכן שימש במספר תפקידי פיקוד ומטה בדיוויזיה המוטסת ה-82 ובכלל זה כמפקד פלוגה, קצין אג"ם חטיבתי וכמפקד הגדוד ה-2 ברגימנט המוצנח ה-505 וכמפקד חטיבה בדיוויזיה. לאחר מכן שימש כעוזר מפקד דיוויזיית החי"ר ה-3 ולחם במלחמת עיראק. על האופן שבו פיקד מלפנים על כוחות החוד של הדיוויזיה, במהלך נתיב הקרבות לבגדד, עוטר בכוכב הכסף. לאחר מכן פיקד על הדיוויזיה ההררית ה-10. בשנת 2006 מונה למפקד הקורפוס המוטס ה-18. לאחר מכן שימש כמפקד הכוחות בעיראק. בתפקידו הבא שימש כסגן ראש מטה צבא ארצות הברית, ובשנת 2013 מונה למפקד פיקוד מרכז של ארצות הברית. ב-5 באפריל 2016 פרש מהשירות הצבאי. לאחר פרישתו מונה לדירקטור בחברות ריית'יאון, נוקור (Nucor) וטנט הלת'קר (Tenet Healthcare). בדצמבר 2020 הכריז הנשיא הנבחר של ארצות הברית, ג'ו ביידן כי בחר באוסטין לשמש כמזכיר ההגנה בממשלו העתידי. אוסטין הוא האפרו-אמריקאי הראשון בתפקיד זה. ב-22 בינואר 2021 אושרה מועמדותו בסנאט של ארצות הברית, והוא הושבע לתפקידו באותו היום. ב-13 באוקטובר 2023 הגיע אוסטין לביקור רשמי בישראל בשל מלחמת חרבות הברזל ונפגש עם ראש הממשלה בנימין נתניהו ושר הביטחון יואב גלנט. במהלך ביקור זה אמר על החמאס כי מעשיו "מגעילים" והוסיף שמעשי החמאס "גרועים יותר ממעשיו של דאעש". מדיה וקבצים בנושא לויד אוסטין בוויקישיתוף לויד אוסטין, ברשת החברתית אקס (טוויטר) ynet ו-AP, עד הקיץ: "מבצע לכיבוש מוסול מידי דאעש", באתר ynet, 23 בינואר 2015. אביתר בן-צדף, גנרל אוסטין - מפקד הפיקוד המרכזי, באתר News1 מחלקה ראשונה, 25 במרץ 2013. אמיר אורן, בכירי צה"ל לשעבר מעריכים: עם שלוש אוגדות אפשר להביס את דאעש, באתר הארץ, 4 בדצמבר 2015. גל פרל פינקל, גם הדמוקרטים רוצים גנרל בדימוס לתפקיד מזכיר ההגנה, באתר זמן ישראל, 9 בדצמבר 2020. Ann Scott Tyson, Hands-On General Is Next No. 2 in Iraq, The Washington Post, January 13, 2008. רויטרס‏, ארה"ב מודה: התכנית לאימון המורדים הסורים נגד דאעש נכשלה, באתר וואלה, 17 בספטמבר 2015. ביידן צפוי למנות את הגנרל לשעבר לויד אוסטין לשר ההגנה, באתר וואלה, 8 בדצמבר 2020 ברקטון בוקר, Lloyd Austin Confirmed As Secretary of Defense, Becomes First Black Pentagon Chief, באתר NPR‏, 22 בינואר 2021 (באנגלית) יוסי נכטיגל, ‏נתניהו למזכיר ההגנה: "צודק, חמאס יותר גרועים מדאעש", באתר כיכר השבת, 13 באוקטובר 2023 לויד אוסטין: "אני מכיר את דאעש היטב, וזה גרוע ממה שראיתי עם דאעש", באתר JDN‏
סן-סן-דני

סֵן-סַן-דני (בצרפתית: Seine-Saint-Denis) הוא מחוז בחבל איל-דה-פראנס שבצרפת. המחוז נמצא צפונית-מזרחית לפריז. הוא אחד משלושת המחוזות המרכיבים את הטבעת הפנימית שמקיפה את פריז יחד עם רמות הסן ועמק המארן. המחוז הוכרז ב-1968. סן-סן-דני הוא המחוז השישי בכמות אוכלוסייה מבין מחוזות צרפת. מדיה וקבצים בנושא סן-סן-דני בוויקישיתוף אתר האינטרנט הרשמי של סן-סן-דני אתר האינטרנט הרשמי של סן-סן-דני (בצרפתית) סן-סן-דני, ברשת החברתית אקס (טוויטר) סן-סן-דני, ברשת החברתית אינסטגרם אתר מחוז סן-סן-דני (בצרפתית) (ארכיון) ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
קונובלוב

האם התכוונתם ל... איליה קונובלוב – אתלט רוסי שהתחרה ביידוי פטיש אלכסנדר איוונוביץ' קונובלוב – פוליטיקאי ויזם רוסי אלכסנדר ולדימירוביץ' קונובלוב – שר המשפטים של רוסיה ולדימיר קונובלוב – מפקד צוללת סובייטית במלחמת העולם השנייה לירן קונובלוב – שחיין ישראלי ניקיטה קונובלוב – שחיין רוסי סרגיי קונובלוב – כדורגלן ומאמן אוקראיני
אסמולול

אֶסמוֹלוֹל (Esmolol) היא תרופה מקבוצת חוסמי בטא מסוג β1 סלקטיביים, המשמשת להורדת לחץ דם, האטת הדופק והפחתת עוצמת התכווצות הלב. לעומת תרופות אחרות מסוגה, תרופה זו מתחילה לפעול במהירות ויש לה משך פעולה קצר. אסמולול חוסמת קולטנים אדרנרגיים מסוג β1 של מערכת העצבים הסימפתטית הנמצאים בלב ובאיברים נוספים. היא גורמת להאטת הדופק, להפחתת עוצמת התכווצות הלב ולהורדת לחץ דם, ובכך היא משמשת בטיפול לטכיקרדיה מסוגים שונים. זוהי גם תרופת הבחירה לטיפול ראשוני בחשד לבתירת אבי העורקים. היא ניתנת בעירוי תוך-ורידי איטי בשל משך הפעולה הקצר שלה. אסמולול מפורקת בהידרוליזה על ידי אסטראזים בדם. הפירוק המהיר מתאפשר בשל שרשרת צדדית אסטר-מתיל. תוצר הפירוק הוא חומצה חופשית ומתנול, אולם כמות המתנול הנוצרת דומה לזו הנוצרת באופן אנדוגני. זמן מחצית החיים של התרופה הוא 9 דקות. מדיה וקבצים בנושא אסמולול בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
צובל (פירושונים)

האם התכוונתם ל... צובל – יונק ממשפחת הסמוריים שם משפחה ממקור גרמני (Zobel) אישים: אסי צובל – שחקן, תסריטאי ועורך טלוויזיה ובמה ישראלי ארנה צובל – דיפלומט, היסטוריון, מתרגם ספרות, ופוליטיקאי יהודי-הונגרי בלה צובל – צייר אוונגרד יהודי-הונגרי משה נחום צובל – היסטוריון וחוקר יהדות ישראלי ריינר צובל – כדורגלן עבר גרמני סובל